Document ID: 32014R0703

REGOLAMENT TAL-KUMMISSJONI (UE) Nru 703/2014
tad-19 ta' Ġunju 2014
li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta' residwu għall-aċibenżolar-S-metil, l-etossikina, il-flusilażol, l-isossaflutol, il-molinat, il-propossikarbażon, il-piraflufen-etil, il-kinoklamina u l-warfarina f'ċerti prodotti jew fuqhom
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u partikolarment l-Artikolu 14(1)(a), l-Artikolu 18(1)(b) u l-Artikolu 49(2) tiegħu,
Billi:
(1)
Għall-aċibenżolar-S-metil, l-isossaflutol, il-molinat, il-propossikarbażon u l-piraflufen-etil, il-livelli massimi ta' residwu (MRLs) ġew stabbiliti fl-Anness II u fil-Parti B tal-Anness III tar-Regolament (KE) Nru 396/2005. Għall-etossikina u l-flusilażol, l-MRLs ġew stabbiliti fil-Parti A tal-Anness III ta' dak ir-Regolament. Għall-kinoklamina u l-warfarina l-ebda MRL mhu stabbilit fir-Regolament (KE) Nru 396/2005, u peress li dawn is-sustanzi attivi mhumiex inklużi fl-Anness IV ta' dak ir-Regolament, japplika l-valur prestabbilit ta' 0,01 mg/kg stabbilit fl-Artikolu 18(1)(b) ta' dak ir-Regolament.
(2)
Għall-aċibenżolar-S-metil, l-Awtorità Ewropea dwar is-Sigurtà fl-Ikel, minn hawn 'il quddiem “l-Awtorità”, ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (2). L-Awtorità pproponiet li tibdel id-definizzjoni tar-residwu. Hija rrakkomandat li l-MRLs għall-banana u għat-tadam jitnaqqsu. Għal prodotti oħrajn hija rrakkomandat li jitħallew l-MRLs eżistenti. L-Awtorità kkonkludiet li fir-rigward tal-MRL għat-tuffieħ, il-lanġas u l-mango xi informazzjoni ma kinitx disponibbli u kienet meħtieġa aktar attenzjoni mill-amministraturi tar-riskji. Minħabba li ma hemmx riskju għall-konsumaturi, l-MRLs għal dawn il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew il-livell identifikat mill-Awtorità. Dawn l-MRLs se jiġu eżaminati mill-ġdid; ir-rieżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(3)
In-nuqqas ta' inklużjoni tal-etossikina fl-Anness I tad-Direttiva tal-Kunsill 91/414/KEE (3) huwa stipulat fid-Deċiżjoni tal-Kummissjoni Nru 2011/143/UE (4). L-awtorizzazzjonijiet kollha eżistenti għall-prodotti għall-protezzjoni tal-pjanti li fihom is-sustanza attiva etossikina ġew irrevokati. Għaldaqstant, skont l-Artikolu 17 tar-Regolament (KE) Nru 396/2005, flimkien mal-Artikolu 14(1)(a) tiegħu, l-MRLs stabbiliti għal dik is-sustanza attiva fl-Anness III għandhom jitħassru. Dan ma għandux japplika għal dawk l-MRLs li jikkorrispondu għas-CXLs skont l-użu f'pajjiżi terzi, sakemm dawn ikunu aċċettabbli fir-rigward tas-sikurezza tal-konsumatur. Dan lanqas ma għandu japplika f'każijiet fejn l-MRLs ikunu ġew stabbiliti speċifikament bħala tolleranzi tal-importazzjoni.
(4)
Għall-etossikina, l-Awtorità ressqet opinjoni motivata dwar l-MRLs eżistenti skont l-Artikolu 12(1) tar-Regolament (KE) Nru 396/2005 (5). L-Awtorità kkonkludiet li fir-rigward tas-CXL għal-lanġas, xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskji. Għal-lanġas ġie identifikat riskju għall-konsumaturi. Għalhekk huwa xieraq li l-MRL jiġi stabbilit fil-limitu speċifiku ta' determinazzjoni. L-Awtorità identifikat xi inċertezzi dwar il-valuri tossikoloġiċi ta' referenza għall-etossikina. Minħabba li ma jistax jiġi eskluż riskju għall-konsumaturi fil-livelli tar-residwi taħt l-MRL li jeżisti fil-preżent, għal-lanġas għandu japplika l-valur ta' 0,05 mg/kg mid-data meta jibda japplika dan ir-Regolament.
(5)
In-nuqqas ta' inklużjoni tal-flusilażol fl-Anness I tad-Direttiva 91/414/KEE huwa stipulat fid-Deċiżjoni tal-Kummissjoni 2006/133/KE (6) u skada fit-30 ta' Ġunju 2008. Peress li l-flusilażol ma għadux approvat bħala sustanza attiva u l-awtorizzazzjonijiet eżistenti kollha għall-prodotti għall-protezzjoni tal-pjanti li fihom dik is-sustanza attiva ġew irrevokati, l-MRLs stabbiliti għal dik is-sustanza attiva fl-Anness III għandhom jitħassru skont l-Artikolu 17 tar-Regolament (KE) Nru 396/2005 flimkien mal-Artikolu 14(1)(a) tiegħu.
(6)
Għall-flusilażol, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (7). Fir-rigward tas-CXLs għat-tuffieħ, il-lanġas, l-għeneb tal-mejda, il-ħawħ, il-fwied, il-kliewi, il-laħam u x-xaħam taċ-ċanġa, il-laħam u x-xaħam tan-nagħaġ u l-laħam u x-xaħam tal-majjal, l-Awtorità identifikat riskju għall-konsumaturi. Għall-ħawħ dan ir-riskju għall-konsumaturi huwa identifikat fil-livelli tar-residwu taħt l-MRL li jeżisti fil-preżent. Għaldaqstant, għall-ħawħ għandu japplika l-valur ta' 0,01 mg/kg mid-data meta jibda japplika dan ir-Regolament.
(7)
Għall-isossaflutol, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (8). L-Awtorità pproponiet li d-definizzjoni tar-residwu tinbidel. Hija rrakkomandat li tbaxxi l-MRLs għall-qamħirrum ħelu, il-ħabba tal-qamħirrum u l-kannamieli. L-Awtorità kkonkludiet li fir-rigward tal-MRLs għaż-żerriegħa tal-peprin, l-ebda informazzjoni ma kienet disponibbli u li kienet meħtieġa aktar konsiderazzjoni mill-maniġers tar-riskji. L-MRL għaż-żerriegħa tal-peprin għandu jiġi stabbilit fil-limitu speċifiku ta' determinazzjoni jew fuq l-MRL prestabbilit skont l-Artikolu 18(1)(b) tar-Regolament (KE) Nru 396/2005.
(8)
Għall-molinat, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (9). L-Awtorità kkonkludiet li fir-rigward tal-MRL għar-ross xi informazzjoni ma kinitx disponibbli u li kienet meħtieġa aktar konsiderazzjoni mill-amministraturi tar-riskji. Peress li ma hemmx riskju għall-konsumaturi, l-MRLs għal dan il-prodott għandhom ikunu stipulati fl-Anness II tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dan l-MRL għandu jiġi eżaminat mill-ġdid; ir-rieżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament.
(9)
Għall-propossikarbażon, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (10). L-Awtorità pproponiet li d-definizzjoni tar-residwu tinbidel. Hija rrakkomandat li jinżammu l-MRLs eżistenti għal ċerti prodotti.
(10)
Għall-piraflufen-etil, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (11). L-Awtorità pproponiet li d-definizzjoni tar-residwu tinbidel. Hija kkonkludiet li dwar il-MRLs għall-frott taċ-ċitru, il-ġewż tas-siġar, il-frott taż-żerriegħa, il-frott bl-għadma, l-għeneb tal-mejda u tal-inbid, il-passolina (ħamra, sewda u bajda), ir-ribes, il-frott tas-sebuqa, iż-żebbuġ tal-mejda, il-patata, iż-żerriegħa tal-lift, iż-żebbuġ għall-produzzjoni taż-żejt, il-ħabba tax-xgħir, il-ħabba tal-ħafur, il-ħabba tas-segala, il-ħabba tal-qamħ u l-ħops, xi informazzjoni ma kinitx disponibbli u li kienet meħtieġa aktar konsiderazzjoni mill-maniġers tar-riskju. Billi m'hemmx riskju għall-konsumaturi, l-MRLs għal dawn il-prodotti għandhom ikunu stabbiliti fl-Anness II tar-Regolament (KE) Nru 396/2005 fil-livell eżistenti jew fil-livell identifikat mill-Awtorità. Dawn l-MRLs għandhom jiġu eżaminati mill-ġdid; ir-rieżami se jqis l-informazzjoni disponibbli fi żmien sentejn mill-pubblikazzjoni ta' dan ir-Regolament. L-Awtorità kkonkludiet li fir-rigward tal-MRL għaż-żerriegħa tal-qoton, l-ebda informazzjoni ma kienet disponibbli u li kienet meħtieġa aktar konsiderazzjoni mill-maniġers tar-riskju. L-MRL għaż-żerriegħa tal-qoton għandu jiġi ffissat fil-limitu speċifiku ta' determinazzjoni jew fuq l-MRL prestabbilit skont l-Artikolu 18(1)(b) tar-Regolament (KE) Nru 396/2005.
(11)
Għall-kinoklamina, l-Awtorità ressqet opinjoni motivata dwar l-MRLs eżistenti skont l-Artikolu 12(1) tar-Regolament (KE) Nru 396/2005 (12). L-awtorizzazzjonijiet kollha eżistenti għall-prodotti għall-protezzjoni tal-pjanti li fihom il-kinoklamina huma ristretti għal għelejjel li ma jittiklux. Għaldaqstant, hekk huwa xieraq li l-MRLs jiġu stabbiliti fil-limitu speċifiku ta' determinazzjoni.
(12)
Għall-warfarina, l-Awtorità ressqet opinjoni motivata dwar l-MRLs eżistenti skont l-Artikolu 12(2) tar-Regolament (KE) Nru 396/2005 flimkien mal-Artikolu 12(1) tiegħu (13). L-awtorizzazzjonijiet eżistenti kollha għall-prodotti għall-protezzjoni tal-pjanti li fihom il-warfarina jistgħu jintużaw biss bħala rodentiċida u mhumiex maħsuba għal applikazzjoni diretta fuq għelejjel li jittieklu. Għaldaqstant, huwa xieraq li l-MRLs jiġu stabbiliti fil-limitu prestabbilit ta' determinazzjoni.
(13)
Fir-rigward tal-prodotti li għalihom la ġew irrappurtati awtorizzazzjonijiet rilevanti jew tolleranzi tal-importazzjoni fil-livell tal-Unjoni Ewropea u lanqas ma kienu disponibbli MRLs tal-Kodiċi, l-Awtorità kkonkludiet li kien hemm bżonn ta' aktar attenzjoni mill-amministraturi tar-riskji. Filwaqt li tqis l-għarfien xjentifiku u tekniku attwali, l-MRLs għal dawk il-prodotti għandhom jiġu ffissati fil-limitu speċifiku ta' determinazzjoni jew fuq l-MRL prestabbilit skont l-Artikolu 18(1)(b) tar-Regolament (KE) Nru 396/2005.
(14)
Dwar il-ħtieġa li jiġu adottati ċerti limiti ta' determinazzjoni, il-Kummissjoni kkonsultat mal-laboratorji ta' referenza tal-Unjoni Ewropea dwar ir-residwi tal-pestiċidi.. Fir-rigward ta' bosta sustanzi, dawk il-laboratorji kkonkludew li għal ċerti komoditajiet, l-iżvilupp tekniku jeħtieġ l-istabbiliment ta' limiti speċifiċi ta' determinazzjoni.
(15)
Abbażi tal-opinjonijiet motivati tal-Awtorità u waqt li jittieħdu inkonsiderazzjoni l-fatturi rilevanti tas-suġġett ikkunsidrat, l-emendi xierqa għall-MRLs jissodisfaw ir-rekwiżiti tal-Artikolu 14(2) tar-Regolament (KE) Nru 396/2005.
(16)
Għaldaqstant, ir-Regolament (KE) Nru 396/2005 għandu jiġi emendat skont dan.
(17)
Biex jippermetti l-kummerċjalizzazzjoni, l-ipproċessar u l-konsum normali tal-prodotti, ir-Regolament għandu jistipula arranġament tranżizzjonali għall-prodotti li ġew prodotti legalment qabel il-modifika tal-MRLs u li għalihom l-informazzjoni turi li nżamm livell għoli ta' protezzjoni tal-konsumaturi.
(18)
Għandu jitħalla jgħaddi perjodu raġonevoli ta' żmien qabel ma l-MRLs modifikati jsiru applikabbli, biex l-Istati Membri, il-pajjiżi terzi u l-operaturi tan-negozji tal-ikel jingħataw żmien biex jitħejjew biex ikunu konformi mar-rekwiżiti l-ġodda li jirriżultaw mill-modifika tal-MRLs.
(19)
Is-sħab kummerċjali tal-Unjoni ġew ikkonsultati permezz tal-Organizzazzjoni Dinjija tal-Kummerċ fir-rigward tal-MRLs il-ġodda u l-kummenti tagħhom ittieħdu inkonsiderazzjoni.
(20)
Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Annessi II, III u V tar-Regolament (KE) Nru 396/2005 huma emendati skont l-Anness ta' dan ir-Regolament.
Artikolu 2
Ir-Regolament (KE) Nru 396/2005 kif kien qabel ma ġie emendat permezz ta' dan ir-Regolament għandu jibqa' japplika għall-prodotti li kienu prodotti b'mod legali qabel is-16 ta' Jannar 2015:
(1)
fir-rigward tas-sustanzi attivi aċibenżolar-S-metil, isossaflutol, molinat, propossikarbażon, piraflufen-etil, kinoklamina u warfarina fil-prodotti kollha u fuqhom,
(2)
fir-rigward tas-sustanza attiva etossikina fil-prodotti kollha jew fuqhom bl-eċċezzjoni tal-lanġas,
(3)
fir-rigward tas-sustanza attiva flusilażol fil-prodotti kollha u fuqhom bl-eċċezzjoni tal-ħawħ.
Artikolu 3
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika mis-16 ta' Jannar 2015.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta' Ġunju 2014.

Labels: 1
17
0
3
6